Diari Oficial de la Generalitat Valenciana


Sumari del DOGV 9019, del 12-02-2021 (2021/1185)

RESOLUCIÓ de 8 de febrer de 2021, de la Conselleria d'Educació, Cultura i Esport, per la qual s'implanten ensenyaments d'idiomes en diferents escoles oficials d'idiomes de la Comunitat Valenciana.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9019

Data del DOGV
:   12-02-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/1185


Data del document
:   08-02-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 8 de febrer de 2021, de la Conselleria d'Educació, Cultura i Esport, per la qual s'implanten ensenyaments d'idiomes en diferents escoles oficials d'idiomes de la Comunitat Valenciana. [2021/1185]  
Els ensenyaments de règim especial d'idiomes estan regulats per la Llei orgànica 2/2006, d'educació, títol I, capítol VII i el Reial decret 1041/2017, de 22 de desembre, pel qual es fixen les exigències mínimes del nivell bàsic a l'efecte de certificació, s'estableix el currículum bàsic dels nivells Intermedi B1, Intermedi B2, Avançat C1 i Avançat C2, dels ensenyaments d'idiomes de règim especial regulats per la Llei orgànica 2/2006, de 3 de maig, d'educació, i s'estableixen les equivalències entre els ensenyaments d'idiomes de règim especial regulats en diversos plans d'estudis i els d'aquest reial decret. En la Comunitat Valenciana, a més, s'ha d'atendre el que estableix la Llei 4/1983, de 23 de novembre, d'ús i ensenyament del valencià i el Decret 242/2019, de 25 d'octubre, que estableix els ensenyaments i del currículum d'idiomes de règim especial en la Comunitat Valenciana.  
  
El Decret 167/2017, de 3 de novembre, del Consell, pel qual s'aprova el Reglament orgànic i funcional de les escoles oficials d'idiomes, en el seu article 3, estableix que «L'autorització o la modificació dels ensenyaments i de l'oferta formativa que s'impartisquen a les escoles oficials d'idiomes correspon a la conselleria competent en matèria d'educació».  
El Servei de Planificació Educativa, a petició del Servei d'Idiomes i Programes Europeus, de la Direcció General de Política Lingüística i Gestió del Multilingüisme, ha realitzat un informe proposta en el qual se sol·licita que s'implanten determinats ensenyaments i nivells en diferents escoles oficials d'idiomes de la Comunitat Valenciana.  
Vista la proposta del director general competent en matèria de centres docents i de conformitat amb aquesta, en exercici de les atribucions conferides per l'article 28 de la Llei 5/1983, de 30 de desembre, del Consell, i d'acord amb el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, i amb l'article 79 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i en virtut de la delegació establida en la Resolució de 26 d'octubre de 2016, de la Conselleria d'Educació, Investigació, Cultura i Esport, sobre delegació de competències en determinats òrgans, resolc:  
  
  
Primer  
1. S'implanten els ensenyaments de Valencià, del règim especial d'idiomes, en les següents escoles oficials d'idiomes:  
- EOI L'Alacantí, amb codi de centre 45302119  
€ EOI de Llíria, amb codi de centre 91507699  
€ EOI de Torrent, amb codi de centre 27358858  
2. A partir del curs escolar 2020-2021 les esmentades escoles impartiran els nivells A2, C1 i C2.  
3. A partir el curs escolar 2021-2022, les esmentades escoles impartiran, a més, els nivells B1 i B2.  
  
Segon  
S'autoritza els diferents òrgans directius de la Conselleria d'Educació, Cultura i Esport perquè, en l'àmbit de les seues respectives competències, adopten les mesures necessàries per a l'aplicació del que es disposa en aquesta resolució.  
  
Tercer  
Aquesta resolució es publicarà en el Diari Oficial de la Generalitat Valenciana, i produirà efectes a partir del curs escolar que s'indica en l'apartat primer d'aquesta resolució.  
  
La present resolució posa fi a la via administrativa i, contra aquesta, podrà interposar-se, potestativament, recurs de reposició en el termini d'un mes comptat des de l'endemà de la publicació en el Diari Oficial de la Generalitat Valenciana davant del mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o, directament, recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana conforme amb el que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 8 de febrer de 2021.- El secretari autonòmic d'Educació i Formació Professional (p. d. R 26.10.2016): Miguel Soler Gracia.